Cecil Rhodes

Cecil RHODES (naskiĝis la 5-an de julio, 1853 en Hertfordshire, mortis la 26-an de marto, 1902 ĉe Kaburbo) estis brita kolonia politikisto, post kiu ricevis sian nomon Rodezio.

Li elmigris al Sud-Afriko en 1870 kiel malriĉa junulo (17) al sia frato, kie li riĉiĝis post malkovro de la diamantaj kaj orminejoj. En 1881 li estis elektita al la kaburba parlamento. Post tio li plenforte agadis por la disvastiĝo de la brita kolonia regado kaj fondis la Britan Sud-Afrikan Kompanion (British South Africa Company). Li organizis konkeron de Beĉuanalando (hodiaŭa Bocvano), poste tiun de la Matabelelando (1889, poste Rodezio, nunaj Zambio plus Zimbabvo).

En 1890 li iĝis kaburba ĉefministro kaj penadis por fondo de sudafrika brita imperio. Per lia scio kaj kapjeso atakis Jameson la Transvalan Respublikon en decembro de 1895. Tiu atako missukcesis kaj Rhodes devis abdiki.

Post eko de la Bura milito en 1899, li iris al Kimberley kaj partoprenis en ties defendo. En sia testamento, li postlasis grandan sumon por la Oksforda Universitato.

31-an de majo 1904 en Graham-Urbo estis fondita University College Rhodes, ekde 1951 ĝi nomiĝas Universitato Rhodes.

 Referencoj 

 Vidu ankaŭ 
 Stipendio Rhodes
 William Thomas Stead

 Eksteraj ligiloj